# Sjekkliste for deg som skal skrive en fremtidsfullmakt

Dette er en sjekkliste for deg som skal skrive en fremtidsfullmakt. Sjekklisten er kun for din egen del og ment som en hjelp slik at du kommer i mål praktisk og juridisk med fremtidsfullmakten.

Det er laget en egen sjekkliste for deg som skal være fullmektig.

Tips! Du kan printe ut sjekklisten eller laste den ned som Word-fil. I Word kan du enkelt krysse av i rubrikkene etter hvert som du blir ferdig med gjøremålene. Krysser du av ved en feil eller du likevel ikke var ferdig med gjøremålet, kan du bare «avkrysse» på samme måte.

**Før du skriver fremtidsfullmakten:**

Jeg har lest om fremtidsfullmakt:

på sivilrett.no

på statsforvalteren.no

på aldringoghelse.no

andre steder (andre nettsider, brosjyrer mv.)

Jeg har kontaktet statsforvalteren og bedt om råd og veiledning om det jeg er usikker på/ikke har forstått

Jeg har sjekket om jeg har en forsikring som dekker gratis råd og veiledning fra advokat

Jeg har snakket med familie eller nærstående om at jeg skal skrive en fremtidsfullmakt

**Når du skriver fremtidsfullmakten:**

Jeg har sett ulike eksempler på fremtidsfullmakter for å få inspirasjon og idéer til min egen fullmakt *(se eksempler på fremtidsfullmakter på sivilrett.no og statsforvalteren.no.)*

Jeg har funnet den/de jeg ønsker skal være fullmektig(er) etter fremtidsfullmakten og sjekket at den/de:

er en/noen jeg har tillit til

er over 18 år

ikke har verge

Jeg har spurt om de(n) jeg ønsker å ha som fullmektig, vil ha denne rollen

Jeg har skrevet opp en reservefullmektig i tilfelle fullmektig(ene) ikke kan ha denne rollen når fullmakten trer i kraft

Jeg har sjekket at følgende krav til fullmakten er oppfylt:

Fullmakten er skriftlig og datert

Det går klart frem at fullmakten er en fremtidsfullmakt og at den gjelder hvis jeg en dag blir syk og ikke lenger kan ivareta egne interesser

Jeg har fått underskrift av to vitner som er over 18 år og som ikke er inhabile *(NB! fullmektigen, fullmektigens ektefelle, samboer, foreldre, barn eller barnebarn er inhabile som vitner og kan ikke underskrive fullmakten)*

Vitnene har vært til stede sammen og underskrevet fullmakten *samtidig*

Vitnenes fødselsdato, adresse og kontaktinformasjon er skrevet i fullmakten

Det kommer frem av fullmakten at vitnene kan gå god for og skriver under på at jeg har skrevet fullmakten av egen fri vilje og at jeg forstår innholdet i og betydningen av fullmakten

Jeg har underskrevet fullmakten for hånd og med vitnene til stede

Jeg har vurdert om jeg vil at fullmakten skal omfatte økonomiske forhold, personlige forhold eller begge

Fullmakten skal omfatte **økonomiske forhold** og jeg har vurdert om følgende skal være omfattet av fullmakten:

betale regninger og håndtere løpende utgifter etter hvert som de forfaller

håndtere gjeld

avslutte abonnementer og løpende avtaler jeg ikke lenger har nytte av

salg eller overdragelse av fast eiendom

Jeg har skrevet tydelig hvilke(n) eiendom det gjelder (matrikkelnummer, gårds- og bruksnummer, eventuelt seksjons- og festenummer, eller andelsnummer, navn på borettslag og borettslagets organisasjonsnummer)

forskudd på arv

drift av næringsvirksomhet

realisere verdipapirer og avslutte aktuelle kontoer

Håndtere forsikringsavtaler

Gaver

Tilgang til bankbokser

Fullmakten skal omfatte **personlige forhold** og jeg har vurdert om følgende skal være omfattet av fullmakten:

søke om tjenester

klage på tjenester/vedtak

skifte/uskifte

sosiale medier

nærmeste pårørende

kjæledyr

eiendeler jeg vil ha med på sykehjemmet

Jeg har vurdert om det er andre forhold som fullmektigen skal ivareta på mine vegne etter fremtidsfullmakten

Jeg har vurdert om nye forhold eller endringer kan komme til *etter* jeg har skrevet fullmakten som jeg ønsker å omtale

Jeg har beskrevet konkret og tydelig hva jeg vil at fullmektigen skal gjøre på mine vegne *(NB! Hvis ordlyden i fullmakten er uklar, kan du risikere at den senere blir tolket på en annen måte enn det du ønsket)*

Jeg har vurdert om fullmektigen skal få vederlag når han/hun opptrer etter fullmakten

Jeg har vurdert om jeg i fullmakten skal stille krav til at fullmektigen skal få stadfestelse fra statsforvalteren før fullmakten kan brukes

Jeg har vurdert og eventuelt skrevet at fullmektigen skal kunne innhente en legeerklæring hvis han/hun ser at jeg ikke lenger kan ivareta egne interesser

Jeg har skrevet \_\_\_\_ originale fremtidsfullmakter *(NB! Kopi er ikke gyldig hvis fullmakten senere skal stadfestes hos statsforvalteren)*

**Når du har skrevet fremtidsfullmakten:**

Jeg har vurdert behovet for og fått en legeerklæring som bekrefter at jeg forstår innholdet i og betydningen av fremtidsfullmakten

Jeg oppbevarer fremtidsfullmakten, og eventuelt legeerklæringen, på et trygt sted: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­

Jeg har gitt original fremtidsfullmakt til fullmektigen(e) og reservefullmektig og informert om at de må oppbevare fullmakten på et trygt sted

Jeg har informert fullmektigen(e) om hvor fullmakten min ligger

Jeg har informert fastlegen om at jeg har skrevet en fremtidsfullmakt og hvem som er fullmektig

Jeg har gjennomgått innholdet i fremtidsfullmakten sammen med fullmektigen(e)